# אאוריקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בביטוי; לערך העוסק בערכים בעלי שם זהה, ראו יוריקה (פירושונים).

אֶאוּרֵיקה ("מצאתי" - ביוונית: ηνρηκα) היא אימרתו המפורסמת של ארכימדס.

מקור המילה באגדה מפורסמת, שמופיעה בספרו התשיעי של ויטרוביוס על הארכיטקטורה, ומסופר בה על הדרך בה הצליח ארכימדס לגלות אם הכתר של המלך היירון השני עשוי מזהב טהור. כדי למצוא את הרכב כתר המלך היה צריך להשוות את נפחו לנפח של כתר זהב באותו משקל, אולם אז לא ידעו איך למדוד את נפח הכתר. בעת שארכימדס רחץ בבית-מרחץ ציבורי הוא הבין שגופו השקוע באמבט דוחה כמות מים השווה לנפח גופו. בדרך זו הוא למד כיצד למדוד נפח של גוף כלשהו. מרוב התלהבות יצא בריצה לרחוב כשהוא עירום וצועק "אאוריקה!" (מצאתי). הסיפור ככל הנראה לא מדוייק משום שהבדלי הנפח בין כתר זהב לכתר מזוייף באותו משקל, שלצורך הדוגמה חציו זהב וחציו כסף, יגרמו לעליית פני המים בהפרש קטן מדי מכדי שיבחינו בו במכשירי המדידה של אותם ימים.

בעקבות סיפור זה הפכה המילה לביטוי ידוע המסמל גילוי של אמת חשובה.

כמו כן הביטוי (כפי שמבטאים אותו דוברי אנגלית: יוריקה) הוא מוטו של מדינת קליפורניה שבארצות הברית - וזאת כדי לסמל את הבהלה לזהב של שנת 1848. בצורה יוריקה הונצח הביטוי בשמותיהן של ערים, מעיינות ועוד.

נוסף על כך, הביטוי "אאוריקה" הוזכר בסרט חזרזיר(פו הדוב), כשהחמישה יצאו למסע לחיפוש אחר הקוטב הצפוני, שכן על מי שמוצא אותו להכריז "אאוריקה!".

## [עריכה] קישורים חיצוניים

- הסיפור המקורי בספרו של ויטרוביוס
- ארכימדס במוזיאון המדע בירושלים
- סיפור התגלית של ארכימדס. (הערה: יש לשים לב שההגדרה חוק ארכימדס שמופיעה באתר לא נכונה.)

מקור: http://he.wikipedia.org../../../%D7%90/%D7%90/%D7%95/%D7%90%D7%90%D7%95%D7%A8%D7%99%D7%A7%D7%94.html

קטגוריה: ביטויים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Nederlands
- Русский